Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: laboratóriumok, a tanúsító és az ellenõrzõ szervezetek akkreditálásáról szóló 1995. évi XXIX. törvény
Paragraph Index: 781

c) adott eseménynél, helyzetben legalább két esetben elõírást sértett és ennek eredményeként a blokk biztonsága kedvezõtlen módon változott. Ha az elõírás sértés magasabb beosztású személy írásos utasítása alapján történt és az utasítást adó személyt az utasított személy az elõírássértés tényére figyelmeztette, akkor az utasítást adó személy jogosítványát kell érvényteleníteni. Az érvénytelenített jogosítvány visszaszerzésének módjáról a Hatóság az adott eseményt mérlegelve dönt. Ha a Hatóság másként nem rendelkezik új, érvényes jogosítvány kiadásának feltétele a szakterületi vizsgák, írásbeli vizsga és a szóbeli vizsga sikeres teljesítése. 10.014. Érvényességét vesztett jogosítvány jogosítottja a hatósági jogosítványához kötött munkakörben munkát nem végezhet. 10.015. A Hatóság jogosítványhoz kötött munkakörben történõ munkavégzéstõl eltilthatja a személyzet tagját vagy tagjait, amennyiben az esemény kivizsgálása során feltárt tények arra utalnak, hogy a 10.013. pont a), b) és c) részében leírtak szerint megsértették a biztonsági elõírásokat. Az eltiltás érvényét veszti a Hatóság által megadott idõpontban, de legkésõbb az esemény kivizsgálásának lezárásakor. 10.016. Jogosítványhoz kötött munkakörben nem végezhetõ munkavégzés, ha megfelelõ orvosi vizsgálat megállapítja, hogy a jogosítvány tulajdonosának fizikai vagy pszichikai állapota nem teszi lehetõvé a munkakör betöltését. A munkavégzési tilalom megszûnik, ha megfelelõ új orvosi vizsgálat megállapítja a fizikai és pszichológiai alkalmasságot. 10.017. Hasonló blokkokkal üzemelõ atomerõmû esetében, amennyiben a létesítmény rendelkezik a blokkok közötti különbségeket is oktató képzési programmal és a másik blokkokon történõ munkavégzés feltételeinek a Hatóság által elfogadott szabályozásával, akkor az adott munkakör betöltését biztosító jogosítvány a létesítmény minden blokkjára kiterjedõ érvényességgel is kiadható. 10.4. A MEGSZERZETT JOGOSÍTVÁNY MEGÚJÍTÁSA 10.018. A megszerzett jogosítványt lejárata elõtt kell megújítani. A jogosítvány megújításának feltétele, hogy a munkakört betöltõ fizikai, pszichológiai állapota, az adott munkakör betöltéséhez szükséges elméleti és gyakorlati ismeretei alkalmassá tegyék a jogosítvány szerinti feladatok elvégzésére. A jogosítvány megújításához szükséges az is, hogy a munkavállaló a munkaköréhez elõírt, az Engedélyes belsõ elõírásai szerinti terjedelemben és módon a szintentartó képzésen részt vegyen. 10.019. A fizikai és pszichológiai alkalmasságot megfelelõ, új orvosi vizsgálat eredményeként kell megállapítani. 10.020. A szükséges elméleti és gyakorlati ismeretek meglétének ellenõrzésére szóbeli vizsga keretében kerül sor. A szóbeli vizsga a Hatóság vagy az általa felhatalmazott szervezet képviselõjének részvétele mellett történik. 10.021. Az ügyeletes mérnöki és a blokkvezénylõi munkakörök esetén az alkalmasságot újabb, szimulátoron végzett tevékenységgel is igazolni kell. Az alkalmasság bizonyítása során a munkakört betöltõnek igazolnia kell, hogy a biztonságot figyelemmel kísérõ és azt fenntartó, a 10.008. pont a) és

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes